बुधवार को तुर्की के दैनिक अखबार ‘येनी सफाक’ ने खबर दी कि इस्तांबुल स्थित रियाद के वाणिज्य दूतावास के अंदर सऊदी पत्रकार जमाल खशोगी की हत्या से पहले उन्हें यातना दी गई. अखबार ने कहा कि उसने इससे संबंधित ऑडियो रिकॉर्डिंग सुनी है. सरकार समर्थक अखबार ‘येनी सफाक’ ने कहा कि खशोगी के कथित हत्यारों ने पूछताछ के दौरान पत्रकार की उंगलियां काटकर उसे यातना दी. इसने दावा किया कि उसने कई संबंधित रिकार्डिंग सुनी हैं.